এলসা (ফ্রোজেন)
অ্যারেন্ডেলের রাণী এলসা ওয়াল্ট ডিজনি অ্যানিমেশন স্টুডিওজের ৫৩তম অ্যানিমেটকৃত চলচ্চিত্র ফ্রোজেনের একটি কাল্পনিক চরিত্র। প্রাপ্তবয়স্ক এলসা চরিত্রে কন্ঠ দেন ইডিনা মেনজেল। চলচ্চিত্রটির শুরুর দিকে ইভা বেল্লা ও কেটি লোপেজ তার শিশু বয়সের (৮ বছর) কথা ও গানে কন্ঠ দেন। আর স্পেন্সার লেসি গেনাস ১২ বছর বয়সী এলসা চরিত্রে কন্ঠ দেন। সহ-পরিচালক জেনিফার লি ও ক্রিস বাক সৃষ্ট অ্যানা কিছু অংশে হানস ক্রিশ্চিয়ান অ্যান্ডারসন রচিত ড্যানিশ রূপকথা দ্য স্নো কুইনের স্নো কুইন চরিত্রকে ভিত্তি করে নির্মিত।